**A Telefonkönyv nevű program specifikációja**

*A program funkcionalitása hasonlít egy modern mobiltelefon "Névjegyzék" nevű alkalmazásához, viszont parancssoros interfésszel rendelkezik és természetesen csak az adatok kezelésére képes (telefon specifikus funkciók, mint a hívás, üzenetküldés, stb. nem tartoznak a lehetséges opciók közé).*

***A tárolható paraméterek:***

**-név**("vezetéknév keresztnév" formátumban)

**-telefonszámok**(mobil,otthoni,munkahelyi)

**-cím**(otthoni,munkahelyi "cím város irsz" formátumban)

**-munkahely**("cégnév osztály" formátum)

**-beosztás**

**-email cím**

**-születésnap**("ééééhhnn" formátumban)

Egy adott személyhez rendelt adatokat tárol el, képes ezeket módosítani, törölni, vagy keresni közöttük. A program nem dolgozik ékezetes karakterekkel, ahol ilyen mezőt talál, azt figyelmen kívül hagyja. (Ha a névben talál ilyet, semmilyen adat nem kerül eltárolásra a személyről)

Meglévő adatbázishoz új bejegyzés adható. Nem szükséges minden személyhez az összes eltárolható paraméter megadása, az egyetlen kötelező mező a név. A program képes egy adott adatsort billentyűzetről, vagy fájlból (vCard fájlok és CSV fájlok) beolvasni, eltárolni és exportálni akár táblázat jellegű formátumban(.csv), vagy szabványos vCard 2.1 formátumban(.vcf). A beolvasott adatbázisban lehet egy kiválasztott paraméter alapján keresni.

A program szöveges menüt használ, amiben az egyes menüpontok kiválasztása az adott menüpont sorszámának begépelésével lehetséges.

***A következő menüpontokat tartalmazza a program:***

**-Új adatbázis**

(a program megkérdezi szeretnénk e menteni a jelenlegit ha van ilyen, akkor fájlnevet kér)

**-->**Beolvasás fájlból

(a program fájlnevet kér (.csv vagy .vcf formátum))

**-->**Üres adatbázis létrehozása

**-Listázás**

(megjeleníti az adott adatbázisban eltárolt neveket)

**-Keresés**

(a program először a keresendő paraméter típusát kérdezi, aztán a keresendő kifejezést,a találat tárolt paramétereit kilistázza. Névkeresésnél a \* kiegészítő karakter használatával névrészlet megadása is elegendő. Ilyen esetben a program kilistázza az összes megfelelő találatot, sorszámozva. A kiválasztott név sorszámát megadva kilistázza a tárolt paramétereket.)

**-Szerkesztés**

**-->**Új bejegyzés

**-->**Módosítás

(Keresés funkciót felhasználva megkeresi a kiválasztott személyt, a felhasználótól megkérdezi,hogy melyik paramétert szeretné módosítani, a kiválasztottnak új értéket ad. Ezután megkérdezi újból, hogy mit szeretne módosítani, ameddig az nem lesz a válasz, hogy semmit.)

**-->**Törlés


(Keresés funkció segítségével megkeres egy bejegyzést, és jóváhagyás után törli azt.)

**-Mentés**

(fájlnevet kér (.csv formátum))

**-Exportálás**

(vCard fájlba, fájlnevet kér)

A program indulásakor nincs aktív adatbázis, valamint kilépéskor nem ment automatikusan.

……………………………….  
**TK6NT3**  Tóth Ádám László