TELEFONKÖNYV

Felhasználói útmutató

Ez a dokumentum a TELEFONKÖNYV program használatához nyújt segítséget.  
Amennyiben a használat során bármilyen probléma lépne fel, illetve esetleges kérdéseivel az alábbi elérhetőségen veheti fel velem a kapcsolatot:

Tóth Ádám László  
[**toth.adam1120@gmail.com**](mailto:toth.adam1120@gmail.com)

Tartalom

[A program funkciója 2](#_Toc26013942)

[Navigálás a program menüjében 2](#_Toc26013943)

[Kilépés a programból 3](#_Toc26013944)

[Mentés – Az adatbázis eltárolása CSV fájlban 3](#_Toc26013945)

[Adatbázis betöltése CSV fájlból 3](#_Toc26013946)

[Üres adatbázis létrehozása 3](#_Toc26013947)

[Új névjegy létrehozása 3](#_Toc26013948)

[A tárolt nevek kilistázása 3](#_Toc26013949)

[Keresés az adatbázisban 4](#_Toc26013950)

[Névjegy módosítása 4](#_Toc26013951)

[Névjegy törlése 4](#_Toc26013952)

[Adatok betöltése VCF fájlból 4](#_Toc26013953)

[Adatok exportálása VCF fájlba 4](#_Toc26013954)

# A program funkciója

A telefonkönyv program lehetőséget nyújt személyek elérhetőségeinek, alapinformációinak kezelésében. A kezelt adatok a következőek:  
  
-Név: vezetéknév és keresztnév  
-telefonszámok: mobil, otthoni és munkahelyi számok  
-lakcím és munkahely címe: cím,város és irányítószám  
-cégnév, osztály és beosztás  
-email cím  
-születés dátuma

Ilyen adatokból álló adatbázist építhetünk fel a programban. Lehetőség van a ezeknek a programon belüli begépelésére, de importálhatjuk az adatokat akár CSV fájlból, vagy VCF, vCard fájlokból is. Az utóbbi fájltípus elterjedt szabvány a Névjegyzékeket kezelő alkalmazások között. A kezelt adatbázisokat exportálhatjuk is mindkét említett formátumban. A CSV fájlok előnye, hogy táblázatkezelő szoftverekkel meg lehet nyitni, így kényelmesen és átláthatóan böngészhetünk benne, vagy akár módosíthatunk, hozzáadhatunk adatokat. Az exportált vCard fájlokat a mobiltelefonunkra másolva importálhatjuk a névjegyeinket a telefon névjegyzékébe.  
  
A programon belül lehetőségünk van a betöltött adatokkal:  
-név szerint kilistázni  
-keresni a névjegyzékben: név, telefonszám, irányítószám, település és munkahely szerint   
-új névjegyet hozzáadni  
-meglévő névjegy bármelyik adatát megváltoztatni, megadni vagy törölni  
-teljes névjegyet törölni

Egyéb lehetséges felhasználás:  
-CSV -> VCF konvertálás  
-VCF -> CSV konvertálás

# Navigálás a program menüjében

A program megnyitásakor megjelenik a főmenü. Itt 1-től 7-ig számozott menüpontok közül választhat. A menükben való választás egyszerű: nyomja meg a billentyűzeten a választott menüpont sorszámát, majd üsse le az Enter billentyűt. A program ellenőrzi, hogy létező menüpontot adott-e meg. Amennyiben nem létező menüpontot választott a program figyelmezteti erre, és újból választ vár. Kérem mindig legyen figyelemmel a megjelenített üzenetekre. Amennyiben egy almenüben tartózkodik, a legtöbb esetben talál egy [Vissza a fomenube] menüpontot, amivel visszaléphet a főmenübe. Amennyiben a program valamilyen szöveg bevitelét várja, ezt jelezni fogja. Ilyen esetek például a fájlok nyitása és mentése vagy az adatok bevitele. Előfordul, hogy továbblépés előtt a program az Enter gomb megnyomására vár. Ilyen esetben ezt egy üzenet jelzi. Nyomja meg az Entert, ameddig a program tovább nem lép. A program csak egyszerű, ékezetmentes karakterekkel dolgozik! Kérem ne használjon speciális karaktereket.

# Kilépés a programból

[Figyelem!] A program nem ment kilépéskor! Ha nem szeretné elveszíteni a tárolt adatokat, kilépés előtt használja az   
[5] Mentés funkciót.  
A programból való kilépés a Főmenü [7]-es pontjával lehetséges. A legtöbb almenüben található egy [Vissza a fomenube] opció, általában a lista alján szerepel. A Főmenüben nyomja meg a 7 billentyűt, majd üsse le az Entert. A program ekkor leáll.

# Mentés – Az adatbázis eltárolása CSV fájlban

A Főmenüben az [5] menüpont aktiválásával lehetséges az adatbázis elmentése. Nyomja meg az 5 billentyűt, majd üsse le az Entert. Ekkor a program egy fájlnevet fog kérni. Adjon meg egy fájlnevet kiterjesztés nélkül, majd nyomja meg az Entert. A mentés sikerességét a program üzenettel jelzi. Sikertelen mentés esetén újból próbálkozhat a főmenüből. Ügyeljen a fájlnév megadására.

# Adatbázis betöltése CSV fájlból

A Főmenüben nyomja meg az 1 billentyűt, majd az Entert. Az almenüben újból válassza az 1 menüpontot, majd adja meg a megnyitni kívánt fájl nevét.

# Üres adatbázis létrehozása

A Főmenüben nyomja meg az 1 billentyűt, majd az Entert. Az almenüben válassza a 3 menüpontot. Ekkor létrejön egy üres adatbázis, amihez kézileg adhat hozzá Névjegyeket.

# Új névjegy létrehozása

A Főmenüben válassza a 4 – Szerkesztés opciót, majd a Szerkesztés almenüben válassza az 1-es opciót. Ez elindítja az Új névjegy varázslót, amivel egyesével megadhatja a kérdéses adatokat. A név megadása kötelező. A többi adatmezőn fix sorrendben megy végig a program. Amennyiben ki szeretné tölteni az adott mezőt, nyomja meg az y billentyűt, ha nem akkor az n billentyűt, illetve, ha nem szeretne több adatot megadni, akkor a x billentyűt, és végül az Entert. Ha a névjegy létrehozása során a program valamilyen hibába ütközik, akkor ezt jelzi. Ilyenkor megpróbálhatja elölről kezdeni a folyamatot.

# A tárolt nevek kilistázása

A Főmenüben nyomja meg a 2 billentyűt, majd az Entert.

# Keresés az adatbázisban

A Főmenüben nyomja meg a 3 billentyűt, majd az Entert. A megjelenő almenüben kiválaszthatja, hogy milyen paraméter alapján szeretne keresni. Ha megnyomta a választott paraméter sorszámát nyomja meg az Entert. Most adja meg kifejezést amit meg szeretne keresni. Megadhatja pontosan a keresett szöveget, de ekkor fontos, hogy egy karakter se térjen el a tárolt adattól. Kényelmesebb megoldás viszont, ha a \* karakteres keresést használ. Ilyenkor a \* akármennyi ismeretlen karaktert helyettesít.

Például:  
-T\* - megtalálja az összes T-vel kezdődő elemet  
-\*m - megtalálja az összes m-re végződő elemet  
-T\*m - megtalálja az összes T-vel kezdődő, m-re végződő elemet  
stb.  
  
Ha több egyezést is talál, például Település szerinti keresésnél, névvel együtt listázza ki a találatokat.  
Ha a program több elemet is talált, akkor egy sorszámozott listát jelenít meg, amiből a szokásos módon választhat. Ha csak egy névjegy felel meg a keresésnek, vagy választottunk a listából, a program kilistázza az összes benne eltárolt adatot.

# Névjegy módosítása

A Főmenüben válassza a 4-es opciót, aztán az almenüben a 2-es opciót. Itt a Keresés az adatbázisban alcím alatt leírtaknak megfelelően keresse meg a módosítani kívánt névjegyet. Ha sikeres volt a kiválasztás, a megjelenő paraméter listából válassza ki, hogy mit szeretne módosítani. Ha nem szeretne módosítani, akkor válassza a 13-as opciót, ez visszaviszi a Főmenübe. Válassza ki a módosítani kívánt mezőt majd:  
-megadáshoz vagy módosításhoz gépelje be az adatokat és nyomjon Entert  
-mező törléséhez adatbevitel nélkül nyomjon Entert

# Névjegy törlése

A Főmenüben válassza a 4-es opciót, aztán az almenüben a 3-es opciót. Itt a Keresés az adatbázisban alcím alatt leírtaknak megfelelően keresse meg a törölni kívánt névjegyet. Ha sikeres volt a kiválasztás, a program megkérdezi, hogy biztosan törölni szeretné-e az adott névjegyet. A menüből a megfelelő elemet kiválasztva végrehajtásra kerül a törlési művelet, egyébként a program visszatér a Főmenübe.

# Adatok betöltése VCF fájlból

A Főmenüben válassza az 1-es opciót, majd az almenüben a 2-es opciót. Ezután adja meg a vCard fájl nevét, kiterjesztés nélkül. Ekkor a program megnyitja a fájlt, ha ez létezik, és megfelelő formátumú adatok vannak benne.

# Adatok exportálása VCF fájlba

A Főmenüben válassza a 6-os opciót, és adja meg a kívánt fájlnevet, kiterjesztés jelölés nélkül. Ekkor a program létrehozza a fájlt. Ha sikertelen a művelet, a program ezt jelzi, ilyenkor a Főmenüből újból próbálkozhat.